钦定古今图书集成/历象汇编/岁功典/第051卷 > 《浙江志书》 > 杭州府
## 钦定古今图书集成/历象汇编/岁功典/第051卷 > 《浙江志书》 > 杭州府

“五月端午，门贴五色花纸，堂设天师像，梁悬符篆，竞
以角黍、五彩丝相馈遗。家种葵花一本，旁植艾叶、菖
蒲，饮雄黄酒祀神。”享先毕，各至河干湖上以观竞渡。
龙舟多至数十艘，岸上人如蚁，画船非贵游不得。觅
一渔艇，索钱盈千。钗头符胜，备极工巧，攒绣仙佛、禽
鸟、鱼虫、猛兽之形，绉纱、蜘蛛、绮縠、麟凤、茧虎、绒蛇，难
以名述。近日半山龙舟争盛，诸坝各埠俱于朔日奔
赴。游人杂遝，不减湖中。